JohanHeinsen/ENO huggingface dataset:
Odense Adresse-Contoirs Efterretninger, 1828-07-11
Odense. Krigsskuepladsen i Tyrkiet. rykker efter Brailas Fald frem imod Schumla. Den rusfiskekeiserlige Leir og General Rudzewiets Korps var den 25 Juni ved Karasu, hvor Hs. Majestæt vilde bie, indtil Armeen var koncentreret. Ved Brailas Kapitulation faldt hele Artilleriet og samtlige Militair=Effekter i Russernes Hænder. Endnu vidste Man ikke Tallet paa de her erobrede Kanoner, Faner og Forraad af Levnetsmidler. Besætningen skulde bringes til Silistria, hvorhen 1200 Mk. alt havde tiltrandt Marschen under Regimentet PermEskorte. J Matschin forefandt Russerne 87 Kanoner, er Mængde Kugler, Krudt og Vaaben, 4 Faner, store Kornforraad og Resten af den tyrkiske Flotille, som undkom i Slaget den 28 Mai. Ved samme Leilighed erfarede Man at bemeldte Flotilles Anfører, Ahmet Bey, blev dræbt paa Flugten til Braila. Foruden Bralla og Matschin have de to Fæstninger Kustendi eller Kustendzia ved Sorthavet og Hirzowa ved Donau overgivet sig. Efterat den første hele Dagen den 20 Juni var bleven stærkt beskudt, rykkede Regimentet, som bærer Hertugen af Wellingtons Navn, samt me Eftermiddag derind og Garnisonen betingede sig Afmarstil Prawodi. Her fandtes 56 Kanoner og Havnen blev strax aabnet for 26 med Levnetsmidler fra Odessa ankomne Handelskibe. Besiddelsen af denne Havn er især vigtig da Armeen derfra kan forsynes med Levnetsmidler. En Koureer, som Seraskier Hussein=Pascha, der befinder sig ved Schumla med en Armee efter Foregivende paa 30,000 Md., havde afsendt til Kustendi med befaling at forsvar Fæstningen til det Roerste, havde Kosakkerne opsnappet Fæstningen Hirzowa, som har overgivet sig til Fyrst Madatow, havde en Garnison af 1200 Md. regulaire tyrkiske Tropper; men Jndvaanerne, som skulde yde dem Hjelp vægrede sig derfor og vilde heller ikke følge med Garnisoner til Silistria, da de betragte hele Kampen for unyttig Russerne gjorde sammesteds 14 Faner, 92 Kanoner, 6 Mørsere, 50,000 Kugler, 3500 Pud (1 Pud er 40 russiske Pund) Krudt og et betydeligt Forraad Levnetsmidler til Bytte.
Odense Adresse-Contoirs Efterretninger, 1828-07-11
Foruden Natural-Ydelser har General=Gouvernøren, Grev Pahlen forlangt 3 Millioner Piastre af Divanet i Bucharest, hvilke skulle tilveiebringes ved et Laan. De bortflygtede Bojarer ere ogsaa opfordrede til at vende tilbage.
Odense Adresse-Contoirs Efterretninger, 1828-07-11
Den Eskadre af 4 Linieskibe og 4 Fregatter, som efter Forlydende med første gunstige Vind skal afseile fra Kronstadt, skal Admiral Senaiwin føre til Kjøbenhavn. Her overtager Kontreadmiral Ricow Kommanden til Middelhavet, for at støde til Vice-Admiral Grev Heldens Flaade.
Odense Adresse-Contoirs Efterretninger, 1828-07-11
Fra London er Lord Heytesbur, den 30 Juni indtruffet til Wien, for over Jassy at begive sig til det russiske Hovedqvarteer. Portens Krigsmanifest imod Rusland skildres som get Mesterstykke af den ottomannske Statskunst. Ventelig forskriver det sig og fra en Mesterhaand, Uagtet Krigserklæringen har Man dog havt det Særsyn i Odessa, at et Skib under østerrigsk Flag ankom hertil den 21 Juni fra Konstantinopel, som det var bleven tilladt at afseile imod en Erlæggelse af 40 Procent af Ladningens Værdie. To Skibe under russisk Flag havde endog faaet Tilladelse af afseile uden Afgivt med Viin til Toganrog.
Odense Adresse-Contoirs Efterretninger, 1828-07-11
Portugal. Den 23 Juni skulde de almindelige Cortes først aabnes, hvorved Man da venter det Gjøglespil, at Erkebiskoppen af Visen skal foreslaae Don Miguel til Konge, medens General=Prokuratoren anstiller sig at forsvare Don Pedros Ret. tigheder. Journal des Debats fortæller, at Don Miguel alt den 18de er erklæret for Johan VIs Efterfølger, og hans ældste Søster, Prindsessen af Beira, der lever i Madrid som spansk Enke-Jnfantinde og har en Søn Don Sebastian Gabriel, udnævnt til at succedere ham, i Tilfælde at han skulde døe uden Livsarvinger. Jmidlertid skal Dou Miguel have besluttet, ikke at antage Kongetitien, før de udenlandske Magter have erkjendt ham, og da nu den Londonner Koureer erklærer, at Hr. Lamb vil blive i Lissabon, saalænge han nøies med Regent=Titten, er Alt jo i sin Orden. Selv engelske Ultrablade finde det ubegribetigt, hvorledes Times og andre liberale Blade kunne behandle Don i M. som en Usurpator. Hvor kan Man daundres over den Lissabonner=Hoftidendes Forsikring: at de brittiske Ministre ere gunstig stemte for Don Miguels Sag, og alle store Magter opfyldte af bifald og Beundring over Tildragelserne her, i hvilken Anledning Times spørger lidt spodsk om Marskal Beresford har givet den portugisiske Regjering denne Forsikring?" ligesom den og fører Anke over, at den nye Miguelske Gesandt, Visc. da Seca med Gemalinde har været indbudet til Bal hos Marskallen, maaskee af Erkjendtlighed fordi de have medbragt en Søn af hans gamle Veninde, Viscondeza Juramenha. Den Pariser Gazette lovpriser ligeledes den brittiske Regjerings Legitimitet i at erkjende Oportos Blokade og spørger det franske Ministerium, hvad Beslutning det agter at tage i denne Sag? Fra St. Julian-Fortet skal endog nylig være fyret paa en brittisk Dampbaad, og paa Grund af den Samvittighedsfuldhed, hvormed Blokaden erkjendes, uden engang at være anmeldt, er Man ikke uden Frygt for Dampskibet Belfast, som overfører Marquis v. Palmella med de portugisiske Flygtlinge og (hvad vel i gode Regnemesteres Øine endnu er mere) har 60,000 Pd. Sterl. ombord.
Odense Adresse-Contoirs Efterretninger, 1828-07-11
Det portugisiske Linieskib Don Johan VI ankom den 20 Juni fra Rio de Janeiro til Lissabon; men hvad Tidender, det medbringer veed Man endnu ikke. Om Troppernes gjensidige Stilling hersker endnu samme Uvished; men ifølge de nyeste Efterretninger over London vare de Konstitutionelle rykkede frem til Caldas da Reinha (det af Jnfant inde=Regentinden saa ofte besøgte Badested, 3 Mile fra Lissabon). For at bevise, at Don Miguel er retmæssig Konge af Portugal, ere alle Fængsler propfulde. General Pamplona er opdaget i et Landsted, hvor han holdt sig skjult, og kastet i det samme Fængsel, hvori Hr. Mello=Breyner, endte sine Dage. Den af sin Tapperhed i Krigen paa Halvøen og saa mange gavnlige Indretninger berømte SiDople er ogsaa indbragt til Lissabon, hvor Pøbelens Forbittrelse gik saa vidt, at han nær var bleven ihjelstukken af en Geistlig. Maaskee havde det været en Velgierning; det mindste var han da undgaaet at behandles som den groveste Misdæder og puttes ind i et skummelt Fængsel, hvor Maden rækkes ham gjennem en Aabning paa Døren. De 9 Studentere fra Combra, som beskyldtes for Mordet paa Professorerne, bleve den 30 f. M. under et uhyre Tilløb af Mennesker hængte. Alle Forbønner hialp intet. Forgiæves anraabte hele Adelen og selv Don Miguels 82 aarige Tante Don Miguel om Naade for de Ulykkelige, og forestilte ham, at de dog ikke Alle vare lige skyldige. Nogle paarørende Adelsmænd, som bade om Naade, bleve endog fængslede. Da Rettens Vei forekom Prindsen for lang, befalede han, uden videre at ende Processen. Munkene arbeidede derimod i hele 72 Timer paa deres Omvendelse, især fra Frimureriet, hvorfor de gode Sjele og nød den Glæde, at see dem døe som bodfærdige Syndere.
Odense Adresse-Contoirs Efterretninger, 1828-07-11
Storbrittannien. J Jrland begynder det atter at spøge. Da den nærværende Handelsminister Hr. Fitzgerald atter skulde vælges til Parlamentslem for Grevskabet Clare, fremstod pludselig Hovedmanden for den katholske saakaldte Befrier=Orden, Daniel O'Connel, som Kandidat. Hans Reise til Limme rick lignede et Triumftog; Stæder og Landsbyer vare illuminerede, Præsterne læste Messe for ham &c. Og han blev virkelig valgt til Medlem af Underhuset. Man er nu i ikke liden Forlegenhed for, hvorledes Man skal faae ham at Halsen, da Unions=Akten udtrykkelig fastsætter, at for at tilstædes som Parlamentslem, maa Man aflægge den anti katholske Eed, hvorimod Hr. OConnel som Advokat og Gentleman har givet sit Ord paa, at han vil reise til London, tage sit Sæde i Parlamentet og Jngen skal tvinge ham til at aflægge Eden eller forbyde ham at stemme med de Øvrige. "De maae slæbe mig i Fængsel - sagde han dertil er jeg beredt, for at fremme Katholikernes Sag. Da Man befrygter, at det kan hensigte ikke allene til den katholske Emancipation, men selv til Jrlands politiske Adskillelse fra Engelland, saa har Regjeringen skikket 2 Jnfanterie= og 2 Dragon-Regimenter til Limmerick, og i London vil det heller ikke fattes paa Mennesker, som herved finde en længe ønskelig Leilighed til at blæse Allarm. Jblandt Andre har den bekjendte Hunt atter viist sig i en offentlig Forsamling. De opsætsiske Jrlændere give allerede deres Beretninger fra Clare med Overskrift: det store Slag imellem Seierherren ved Waterlod Wellington og Jrlands Befrier O'Commel. Det bedste Argument imod O Connels- og hans Tilhængeres Paastand, at Jngen kan forbyde ham at tage Sæde i Parlamentet, er det af Times anførte, at i saa Fald behøves der ingen Emancipation, eller kan tænkes nogen Grund til Klage.
Odense Adresse-Contoirs Efterretninger, 1828-07-11
I Underhusets Møde den 30 Juni gik Sir Makintosh ogsaa Ministrene paa Klingen for Erkiendelsen af Oportos Blokade, der ikke kunde andet end vildlede Folket, som ikke forstaaer sig paa juridiske Spidsfindigheder; men Hr. Peel holdt sig til den gamle - gid aldrig overtraadte. - Regel: at den ene Stat ikke maa blande sig i den andens indre Anliggender. Selv den Omstændighed, at den portugisiske Regjering ikke officiel havde anmeldt Blokaden, forsvarede han dermed, at den brittiske Gesandts Funktioner ere ophævede. Da Man spurgte ham, hvad Regjeringen vilde gjøre, ifald Juntaen i Oporto faldt paa at erklære Tajoflodens Munding i Blokade, skjød han sig ind under Reis-Effendis bekjendte Svar: i Tyrkiet er det ikke Skik at give Barnet Navn, før det er født. Koureren fører samme Sprog, og spørger, om Man da skulde sige til Don Miguel: Hja! Du kalder Dig selv Regent; men Vi veed ret godt, at Du vil nedlægge denne Titel og bemægtige Dig Kronen? Hvilket jammerligt Haarkløverie, thi er Don Miguel ikke meere end Regent, hvorfor misbilliger Man da hans Skridt og afbryder, Forbindelsen med ham som en Usurpator, men er han det sidste, hvi lystrer Man da hans befalinger, Den samme Makintosh vilde den 4 d. bringe en anden Sag paa Bane, i Underhuset, som maaskee lykkes ham bedre, nemlig angaaende de brittiske Undersaatters Krav fra 1807 paa den danske Regjering for seqvestrerede Skibe og Varer. - Tager Man imod Kontraregning, vil det nok finde sig. J Hr. Granvilles Sted er Lord Stuart udnævnt til Ambassadeur ved det franske Hof. Endnu handler Man i Underhuset og Valgrettens Fortabelse for nogle Flækker, i hvilken Anledning en Hr. Tennyson kom saaledes i Kog, at han erklærede Ministeriets Forhold for, nedrigt og uretfærdigt. Førstemministeren, Hertugen af Wellington, har ført Forsæde i en Forsamling, som nylig holdtes om nok en Høiskoles Oprettelse i London i den engelske Kirkes Aand, som Modsætning til det nye Londonner Universitet, hvor al Theologie er udelukt. Erkebiskoppen af Canterbury er øverste Opsynsmand for denne Anstalt, som Man vil søge om Tilladelse til at maatte kalde: Kongens Kollegium.
Odense Adresse-Contoirs Efterretninger, 1828-07-11
Frankerig. Hertugen af Reggio og de 12 Oberster ved den forrige Nationalgade have været indkaldte for Kommissionen i Anledning af Minister=Anklagen, for at meddele Oplysninger om sammes Opløsning. Gazetten venter, at Kommissionens Beretning vil blive aflagt den 14 Juli og Anklagen finde Sted den 10 August, to af Revolutionens mærkelige Dage, da Bastillen og Thuillerierne bleve bestormede. Forordningerne og Jesuiterne have gjort utroligt Jndtryk paa Geistligheden og hele Præstepartiet. Himmel og Jord bleve satte i Bevægelse, for at afværge dem. Jsær skal en høi Dame have bestræbt sig derfor, men hendes Gemal var af andre Tanker. Quotidienne bliver daglig frækkere, og udlod sig blandt andet nylig med, at den lovlige Revolution gjorde bestandig større Fremskridt. J Beretningen og JndtægtsBudgettet erklærede Grev v. Labourdonaye, at der gives intet Deficit paa 200, men kun paa 35 Millioner. Det første har dog, som bekjendt, Finantsministeren paastaaet. Jkke desmindre ivrede Hr. Labbey=Pompieres heftig imod den herskende Ødselhed i Statsbestyrelsen, og meente, at kloge Ministre burde som Sully regne det for Statens sande Hæder, at aftørre Taarer.
Odense Adresse-Contoirs Efterretninger, 1828-07-11
Udenlandske Blandinger. Storbrittannien. Den 21 Juni om Aftenen styrtede Madame Bonaparte Wyse. (Lucians Datter) sig ud i Floden Green=Park, for at ville drukne sig, men blev reddet af en forbigaaende Mand. Hendes Gemal opholder sig for Tiden i Jrland, og det er almindelig bekjendt, at de leve et ulykkeligt Ægteskab med hverandre.
Odense Adresse-Contoirs Efterretninger, 1828-07-11
Nederlandene. J Brussel opførtes den 28 f. M. en Koncert i Skelettet af en uhyre Hvalfisk, som Hr. Kessels har ladet opstille. 24 Musikantere sadde med deres Stole og Nodepulte magelig langs med Siderne og spillede de udsøgteste Stykker.
Odense Adresse-Contoirs Efterretninger, 1828-07-11
Frankerig. Udgiveren af Echo du Nord er frikjendt at Politieretten i Lille for en Artikel om Prindsernes Opdragelse, men Jndholdet dog erklæret for usømmeligt.
Odense Adresse-Contoirs Efterretninger, 1828-07-11
Til Havre blev nylig indført hele 76 Klapperslanger, men da Man har Slanger nok alligevel, tillod Øvrigheden dem ikke at komme iland. Eieren skal derpaa være afseilet med sin skjønne Ladning til Engelland. Ultrabladene vide et godt Raad for høie Personer til at udholde Sommerheden, idet de fortælle, at Hertugen af Bordeauxs Moder er gjennemreist hele Bretagne og Vendeen, i Skyggen af Æresbuer.
Odense Adresse-Contoirs Efterretninger, 1828-07-11
Tydskland. Det akademiske Senat i Giesen har foretaget en Udrensning, hvorved hele 47 eller den sjette Deel af Studenterne bleve relegerede, som Medlemmer af adskillige Klubber og saakaldte Landsmandskaber.
Odense Adresse-Contoirs Efterretninger, 1828-07-11
Preussen. Da Landværnet ogsaa er indkaldet, antages den store Øvelsesleir, som i Midten af August Maaned skal samles ved Breslau, at ville blive 80 til 90,000 Rd. stærk.
Odense Adresse-Contoirs Efterretninger, 1828-07-11
Fædrelandet. Offentlige Foranstaltninger. Under 16 f. M. har Hs. Majestæt allernaadigst behaget at benaade Kammerjunker, Grev Kragh=Juul Wind=Friis til Grevskabet Frisenborg med Kammerherrenøglen.
Odense Adresse-Contoirs Efterretninger, 1828-07-11
Den høieste Gevinst i Klasselotteriets 3die Klasse, 4000 Rbd., udkom hos Jfr. Schiønning. Anden Række=Amber (112-164) med 800 Rbd. udkom hos Hr. Fahnøe i Bogense, Amberne (10-164) og (112-230) hver med 200 Rbd. (112-191) og (164-191) hver med 100 Rbd. (12. 40) og (12-168) hver med 50 Rbd. hos Hr. Riber i Svendborg, Amberne (39-106) (10106) (106-164) hver med 50 Rbd. hos Hr. Kasserer Hansen i Odense og (112-168) med 50 Rbd. hos Hr. Knudsen i Sønderborg.
Odense Adresse-Contoirs Efterretninger, 1828-07-11
Odense. Baade i Onsdags og Torsdags havde Vi vedholdende Torden med stærke Regnskyl. Den første Dag slog Lynilden ned og afbrændte en ny Udflyttergaard ved Aarsle. - Meslingerne have begyndt at grassere her i Byen.
Odense Adresse-Contoirs Efterretninger, 1828-07-11
Kjøbenhavns Børs-Kours den 8 Juli 1828. Hamb. 2 M. - k. S. 215. Species 217, solgtes til 13 Rbmk. Norske Speciessedler pr. 100 Species 157 1/2 a 158 Rbd. Sedl. Svenske pr. Rdlr. Rigsgjeld 51 1/2 Rbs. Tegn. 1 PCt. Kongel. Oblig. (u. R.). 86 Rbd. Sedl. 80 i Bco. Dito dito dito Nationalb. Oblig. af Laan 4 Febr. 1820. 102 a 102 1/2 Rbd. r. S. Dito dito ........................... 110 3/4 a 111 Rbd. Sedl. 4 PCt. uopsig. Rigsbkobl. (Renter pr. 6 Jan.) 99 1/100 Rbd. r. S. 6 PCt. norske Laan ved Hambro & Søn 106 i Bco. 1 PCt. Dito Nye ..................... 98 1/2 i Bco. 3 PCt. nye eng. Oblig. (1 L. Sterl. 14 Bcomk.) 60 L. Sterl. Asiatiske Actier - i Sedl. - Bank-Disconto: 4 PCt.
Odense Adresse-Contoirs Efterretninger, 1828-07-11
Ved Tallotteriets 1161 Trækning i Altona udkom: No. 73. 53. 44. 30. 75.
Odense Adresse-Contoirs Efterretninger, 1828-07-11
AVERTISSEMENTS. Efter 27 Aars lykkeligt Ægteskab behagede det Forsynet at bortkalde til et bedre Liv min elskede Kone, Hanna Abraham, i sit 68de Aar; hvilket herved sørgeligst tilkjendegives for Familie og Venner paa egne og 2 Børns Vegne. Kjerteminde den 1 Juli 1828. M. Wulst.
Odense Adresse-Contoirs Efterretninger, 1828-07-11
At min retsindige og veltænkende Fætter, Oekonomus Johann Andreas Demant, ved Døden er afgaaet paa Herlufsholm i Sjælland, Natten til den 5te i denne Maaned, skulde jeg, paa hans efterladte Enkes og egne Vegne, ikke undlade sørgeligst at gjøre bekjendt for den Afdødes og Enkens sig her i Fyen opholdende Familie og Venner. Odense den 9 Juli 1828. H. J. Demant. Am 1sten des vorigen Molm, mard mir meine Tocher, Juliane Leopoldine Sophie Henrichsen, die nach dem Ver luste meines Mannes, mein Trost, meine Frende und mein beste Stutze auf Erden war, dura den Tod, in einem Alter von 25 Jahren, nach einer viertagigen Krankheit, entrissen, Still und schweigend bete ich des Himmels unergrundlicheWeisheit an, und bitte Gott, da er mich stærken moge, damit der Gram mich nicht ganzlich niederbeuge. Meine Freund und Bekannten, nahe und fern, denen diese Anzeige gewidmet ist, werden mir gewis ihre Theilnahme und ihr Mitleid nicht verzagen. Hadersleben den 2 Juli 1828. Cecælia Sophie Hinrichsen, Kontrolleurinn.
Odense Adresse-Contoirs Efterretninger, 1828-07-11
Reserven Hans Rasmussen Glensberg af Odense Amts 8, Lægd, som ulovlig har forladt Lægdet og hvis Opholdsted er ubekjendt, efterlyses herved, med Anmodning til alle Forekommende, at anholde ham, og derom meddele Stiftet Underretning. Odense, i Fyens Stiftamtmandskab, den 10 Juli 1828. Cederfeld de Simonsen.
Odense Adresse-Contoirs Efterretninger, 1828-07-11
Jfølge det Høikongelige Gouvernements allernaadigste Tilladelse, opføres et skjønt Lystfyrværkerie i Slotshaugen førstkommende Mandag den 14 Juli, Aften Kl. 9 1/2 slet. Billetter, a 2 Mk., Børn og Tjenestefolk 1 Mk., faaes i No. 316 i Klaregaden og ved Indgangen, som aabnes Kl. 8. Odense den 10 Juli 1828. N. C. Unzerud. A. J. Gumpert, Juveleer, Guld= og Sølvarbeider, ankommer her til Odense og Svendborg Markeder med et udmærket smukt Assortement at Guld=, Sølv=, Perle= og ægte Steenarbeide, som alt sælges : for billige Priser efter Dagens Kours.
Odense Adresse-Contoirs Efterretninger, 1828-07-11
Juveleer J. W. Falck fra Kjøbenhavn agter at komme hertil Odense Marked, for at ville anbefale sig med moderne Guld-og Sølvarbeide, som alt sælges til billige Priser. Logerer hos Hr. Skomager Holst paa Vestergade No. 246.
Odense Adresse-Contoirs Efterretninger, 1828-07-11
Jeg Undertegnede agter at indtræffe i Odense til Markedet med et veludsøgt Assortement af alle Sorter moderne Kaskjetter og Damepynt til nedsatte billige Priser. S. F. Bjørnstrøm, Modehandlerinde fra Kjøbenhavn.
Odense Adresse-Contoirs Efterretninger, 1828-07-11
Ægte fiin Chocolade, deels med og deels uden Vanille, ligesom og god Pance-Assents, tillavet af friske Citroner, bekommes i smaae og store Partier for meget billig Priis hos J. B. Dary, Conditor.
Odense Adresse-Contoirs Efterretninger, 1828-07-11
Skipper H. Andresen afseiler til Kjøbenhavn strax efter Markedet, og medtager Fragtgods og Passagerer. De, som have noget at medsende, ville behage at levere det paa Skibet i Bassinet det seneste Onsdagen den 16 Juli.
Odense Adresse-Contoirs Efterretninger, 1828-07-11
Hos en juridisk Embedsmand i en Kjøbstad søges en duelig Kontoirist til 1 Novbr. d. A. En Billet, mærket A. B. og ledsaget med Anbefalinger, bedes aflagt paa Adressekontoiret.
Odense Adresse-Contoirs Efterretninger, 1828-07-11
Et velopdraget Fruentimmer ønsker sig antaget hos en Familie som Huusjomfrue. Vant til at omgaaes og undervisse Børn er hun ogsaa duelig til i dette Fag at skifte Nytte. Gode Anbefalinger mangler ikke. De herpaa Reflecterende vilde behage at aflægge en Billet paa dette Blads Kontoir, mærket Nr. 15.
Odense Adresse-Contoirs Efterretninger, 1828-07-11
Hvor et godt Sted i Odense underhaanden kan faaes tilkjøbs som er indrettet til Bagerie og ligger beqvemt til at drive anden Smaahandel, anviser Adressekontoiret.
Odense Adresse-Contoirs Efterretninger, 1828-07-11
Tirsdagen den 15 Juli bliver holdt Licitation paa denne Byes Raadstue over endeel paa samme udfordrende Muur Snedker=Smede= og Glarmesterarbeide m.v. Overslag og Konditioner ere til Eftersyn paa mit Kontoir. Kjerteminde den 9 Juli 1828. Thoulow.
Odense Adresse-Contoirs Efterretninger, 1828-07-11
J Forpagtning paa 4 a 8 Aar kan i Faaborg faaes et velindrettet Brænderie med øvrige fornødne Leiligheder, som kan tiltrædes førstkommende 21 Octbr. Liebhavere hertil ville henvende dem til Peder From. i Faaborg.
Odense Adresse-Contoirs Efterretninger, 1828-07-11
Torsdagen den 17 dennes bliver, om Formiddagen Kl. 10, paa Kjerteminde Byes Raadstue afholdt Licitation over Opførelsen i indeværende Sommer af et Vaaningshuus ved den paa Langøe paa Hindsholmen værende Skolebygning. De fornødne Konditioner, samt Tegning og Overslag vil paa Licitationsstedet nærmere kunne erfares. Hvilket herved bekjendtgjøres. Schelenborg den 8 Juli 1828. Wildt.
Odense Adresse-Contoirs Efterretninger, 1828-07-11
Tirsdagen den 22 Juli, Formiddag Kl. 11, bliver i Graabrødre Hospital her i Byen afholdt offentlig Licitation over en nye Bygnings Opførselse ved Daareanstalten, efter de paa Licitationsstedet fremlæggende Overslag, Tegning og Konditioner, der nogle Dage forud kan faaes til Eftersyn og Gjennemlæsning paa Hospitalets Skriverstue; hvilket herved til Lysthavendes Efterretning bekjendtgjøres. Odense den 10 Juli 1828. Reimuth.
Odense Adresse-Contoirs Efterretninger, 1828-07-11
Tirsdagen den 22 dennes, om Formiddagen Kl. 10, bliver paa Assens Raadstue foretaget Licitation over Opførselsen af 2 Steenkister paa Faaborg og Middelfart Landevei, her paa Byens Mark, samt 2 Steenmure ved Kaalmølle, efter Konditioner og Overslag, som erfares paa Licitationsstedet. Baag Herredskontoir i Assens den 9 Juli 1828. Sundorph.
Odense Adresse-Contoirs Efterretninger, 1828-07-11
Enhver, som har noget at fordre efter den i Orte Bye ved Døden afg. Gjordemoder Kirstine Jensdatter, der først var givt med Brolægger Søren Rasmussen, fra hvem hun blev separeret, og senere med Niels Rasmussen, indkaldes herved, med 12 Ugers Varsel, til at melde sig hos Undertegnede med deres Beviisligheder. Jnden samme Tids Forløb ville de, der skylde noget til Boet, indfinde dem, for at gjøre Afregning. Baag Herredskontoir i Assens den 2 Juli 1828. Gundorph.
Odense Adresse-Contoirs Efterretninger, 1828-07-11
Jfølge Kongelig allernaadigst Bevilling af 19 Juni d. A., som er læst ved Odense Herreds Ret og bliver læst ved den Kongelige Lands=Overret samt Hof= og Stadsret i Kjøbenhavn, indkaldes ved Proklama, sub poena præclusi et perpetui silentii, med Aar og Dags Varsel, i de fyenske Aviser, den danske Statstidende og den altonaiske Mercur, 3de Gange efter hinanden, alle dem, der formene at have nogen Fordring i Stervboet efter Enkefrue Grevinde Lüttichau, fød Benzon, der ved Døden er afgaaet paa Christiansdal under Odense Herred og Amt, og saadanne deres Fordringer, inden fornævnte Tids Forløb, at anmelde og beviisliggjøre for undertegnede Skifteforvalter i Boet. Odense Herredskontoir den 6 Juli 18228. C. A. Falbe. Paa Grund af Kongelig allernaadigst Bevilling af 29 Mai d. A., der under 7 d. M. er læst inden Windinge Herreds Ret og vil blive at læse inden vedkommende Lands=Overret, indkaldes herved sub poena præclusi et perpetui silentii, med Aar og Dags Varsel, Alle og Enhver, som formene at have nogen retmæssig Fordring i min afdøde Mand, Kancellieraad, Bye- og Herredsfoged Christen Fellumbs og mit Fælledsboe, med deres Fordringer at fremkomme og samme for mig med Laugværge inden den foreskrevne Tids Forløb at anmelde og legitimere. Høyrup Præstegaard pr. Odense den 27 Juni 1828. Som Laugværge. M. S. A. M. Fellumb, fød Wium C. Gyldendal.
Odense Adresse-Contoirs Efterretninger, 1828-07-14
57 Aargang. Nr. 108. 3 Stifts vens Kongelig allene privilegerede. Adresse-Avis og 4. Avertissementstidende. 14 Juli 1828. Aandagen Forsendes med Brevposten. overalt i de Danske Stater. Redigeres, trykkes og forlægges af Udgiveren Søren Hempel i Odense.